
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1736 

26 Νοεμβρίου 2003 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Ειδικό Πρόγραμμα Ολοκληρωμένης Παρέμβασης για 
άνεργους ηλικίας 18-64 ετών απολυμένους απάτην 

επιχείρηση «ΙΠΠΟΚΑΜΠΟΣ Α.Ε». 1 

Κήρυξη υποχρεωτικής της απόφασης διαιτησίας 
28/2002 για τους όρους αμοιβής και εργασίας των 
πρακτικών μηχανικών, μηχανοδηγών, συντηρητών 
μηχανολογικών εγκαταστάσεων, αρχιθερμαστών, 
θερμαστών και ψυκτικών/μέσων και κατώτερων τε¬ 
χνικών σχολών, που εργάζονται στις πόσης (ρύσε¬ 


ως κλινικές όλης της χώρας. 2 

Κήρυξη υποχρεωτικήςτηςαπό20 Ιουνίου 2003 ΣΣΕ «Πε¬ 
ρί των όρων αμοιβής και εργασίας των Συντακτών με¬ 
λών της Ένωσης Συντακτών Ημερησίων Εφημερί¬ 
δων Θεσσαλίας - Στερεός Ελλάδος και Εύβοιας. 3 

Διαδικασία λήψης αποφάσεων της Κριτικής Επιτροπής 
Κρατικών Κινηματογραφικών Βραβείων Ποιότητας. 4 
Καθορισμός των χρηματικών Κρατικών Βραβείων Ποι¬ 
ότητας σε ελληνικές κινηματογραφικές ταινίες. 5 


ΑΠΟΦΑΣΕΙ Σ 

Αριθ. 33341 (1) 

Ειδικό Πρόγραμμα Ολοκληρωμένης Παρέμβασης για 
άνεργους ηλικίας 18-64 ετών απολυμένους από την 
επιχείρηση «ΙΠΠΟΚΑΜΠΟΣ Α.Ε». 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 29Α του Ν. 1558/85 «Κυ¬ 
βέρνηση και Κυβερνητικά Όργανα (ΦΕΚ 137/Α')». 

2. Τις διατάξεις του Π.Δ. 368/89 «Οργανισμός του 
Υπουργείου Εργασίας» (ΦΕΚ163/Α/16.6.98). 

3. Τις διατάξεις του Ν.Δ. 212/69 «Περί οργανώσεως και 
Διοικήσεως του Οργανισμού Απασχολήσεως Εργατικού 
Δυναμικού» (ΦΕΚ 112/Α/69). 

4. Τις διατάξεις του άρθρου 46 του Ν. 2698/53 όπως 
τροποποιήθηκε με το άρθρο 38 του Ν. 2224/94. 

5. Τις διατάξεις του άρθρου 1 του Ν. 2434/96 «Μέτρα 
πολιτικής για την απασχόληση και την επαγγελματική εκ¬ 


παίδευση και κατάρτιση και άλλες διατάξεις» (ΦΕΚ188/Α/ 
20.8.98). 

6. Την 216/7.10.2003 απόφαση της Επιτροπής διαχείρι- 
σηςτου ΛΑΕΚ (αριθμ. Συνεδρ. 19/7.10.2003), με την οποία 
αποφασίσθηκε όπως καταρτισθεί Ειδικό Πρόγραμμα 
Ολοκληρωμένης Παρέμβασης για ανέργους που προέρ¬ 
χονται από την επιχείρηση «ΙΠΠΟΚΑΜΠΟΣ Α.Ε.». 

7. Την 2991/21.10.2003 απόφαση του Δ.Σ. του ΟΑΕΔ 
(αριθμ. συνεδρ. 48/21.10.2003) που μας υποβλήθηκε με 
το υπ’ αριθμ. Β127696/27.10.2003 έγγραφό του. 

8..Το γεγονός ότι από τις διατάξεις της παρούσας Κοι¬ 
νής Υπουργικής Απόφασης δεν προκαλείται δαπάνη σε 
βάρος του Κρατικού Προϋπολογισμού και ως εκ τούτου 
δεν εμπίπτει στις διατάξεις της παρ. 3 του άρθρου 22 του 
Ν. 2362/95, αποφασίζουμε: 

Καταρτίζεται Ειδικό Πρόγραμμα Ολοκληρωμένης Πα¬ 
ρέμβασης για άνεργους ηλικίας 18-64 ετών που απολύ¬ 
θηκαν από την επιχείρηση «ΙΠΠΟΚΑΜΠΟΣ Α.Ε», ως εξής: 

ΚΕΦΑΛΑΙΟ Α' 

ΜΕΤΡΑ ΓΙΑ ΤΗΝ ΚΑΤΑΡΤΙΣΗ 

Οα υλοποιηθεί πρόγραμμα επαγγελματικής κατάρτι¬ 
σης που θα σχεδιαστεί από τη Δ/νση Α3, σε συνεργασία με 
εκπρόσωπο της Επιτροπής Διαχείρισης του ΛΑΕΚ και 
τους εκπροσώπους των απολυμένων της επιχείρησης 
«ΙΠΠΟΚΑΜΠΟΣ Α.Ε.», σύμφωνα με το Ατομικό Σχέδιο 
Δράσης, ώστε να περιλαμβάνει ειδικότητες, ανάλογα με 
τη ζήτηση επαγγελμάτων στην αγορά εργασίας και το 
αντίστοιχο υπαρκτό επίπεδο δεξιοτήτων των ανέργων. 

Το πρόγραμμα θα περιλαμβάνει 600 ώρες θεωρίας και 
εργαστηριακής άσκησης που θα πραγματοποιηθούν σε 
πιστοποιημένες δομές κατάρτισης. 

Η δαπάνη για την κατάρτιση θα καλυφθεί από τον ΛΑΕΚ 
και θα ανέλθει στο ποσό των 630.000 Ευρώ. 

Πιο συγκεκριμένα: 70 άτομα X 600 ώρες κατάρτισης X 
15 Ευρώ μέσο ωριαίο κόστος = 630.000,00 € (ΚΑΕ 2659 
ΙΚΔ φορέας 700). 

Στους καταρτιζόμενους θα καταβληθεί ωριαίο εκπαι¬ 
δευτικό επίδομα 6,4 € καθώς και παροχές σε είδος (ια¬ 
τροφαρμακευτική περίθαλψη). 

ΚΕΦΑΛΑΙΟ Β' 

1. ΕΠΙΧΟΡΗΓΗΣΗ ΕΠΙΧΕΙΡΗΣΕΩΝ 

Καταρτίζεται πρόγραμμα επιχορήγησης ιδιωτικών επι¬ 
χειρήσεων για την απασχόληση 150 ανέργων ηλικίας 18- 
64ετών, απολυμένωναπότηνεπιχείρηση «ΙΠΠΟΚΑΜΠΟΣ 
Α.Ε.». 

2. ΕΞΑΙΡΕΣΕΙΣ 

Δεν μπορούν να υπαχθούν στο πρόγραμμα: 

• Όλες οι επιχειρήσεις που διέπονται, όσον αφορά 
στην πρόσληψη του προσωπικού τους, από τις διατάξεις 
του Ν. 2190/94 όπως τροποποιήθηκε και ισχύει σήμερα 
(ακόμη και αν εξαιρούνται ορισμένες κατηγορίες του 
προσωπικού τους από το Ν. 2190/94), εκτός των αμιγών 
και μικτών επιχειρήσεωντων ΟΤΑ α' και β' βαθμού, οι οποί¬ 
ες έχουν τη δυνατότητα ένταξής τους στο πρόγραμμα. 

• Οι πολιτικές οργανώσεις και κόμματα, οι επιχειρήσεις 
που έχουν σχέση με τα τυχερά ψυχαγωγικά, ηλεκτρονικά 
παιχνίδια (εκτός από τις επιχειρήσεις ΠΡΟΠΟ και ΛΟΤΤΟ 
που επιχορηγούνται), εξαγωγικές και μεταφορικές επι¬ 
χειρήσεις, ναυπηγεία καθώς και επιχειρήσεις άνθρακα. 

• Όλες οι επιχειρήσεις που λειτουργούν αποκλειστικά 
και μόνο βραδινές ώρες (10:00 μ.μ. έως 06:00 π.μ.). 

• Οι επιχειρήσεις που έχουν σύνθετο αντικείμενο δρα¬ 
στηριότητας και το ένα εξ’ αυτών περιλαμβάνεται στις 
εξαιρέσεις της παρούσας παραγράφου. 

• Ατομικές επιχειρήσεις για άτομα που είναι σύζυγοι ή 
συνδέονται με α' βαθμού συγγένειας εξ’ αίματος ή εξ’ αγ¬ 
χιστείας με τον επιχειρηματία. 

• Οι Ο.Ε., Ε.Ε., Α.Ε., και Ε.Π.Ε. για τους ομόρρυθμους 
εταίρους στις Ο.Ε. και Ε.Ε., για τα μέλη του Δ.Σ. στις Α.Ε., 
για τους εταίρους της Ε.Π.Ε. 

• Οι σύζυγοι και οι συγγενείς α’ βαθμού εξ’ αίματος ή εξ’ 
αγχιστείας των ομορρύθμων εταίρων στις Ο.Ε. και Ε.Ε., 
των εταίρων της Ε.Π.Ε. και των μελώντουΔ.Σ. στις Α.Ε. 

3. ΠΡΟΫΠΟΘΕΣΕΙΣ ΥΠΑΓΩΓΗΣ 

α) Για την υπαγωγή μιας επιχείρησης στο πρόγραμμα 
θα πρέπει οι δημιουργούμενες θέσεις εργασίας να αντι¬ 
προσωπεύουν καθαρή αύξηση του αριθμού των εργαζο¬ 
μένων της επιχείρησης, σε σχέση με το μέσο όρο των ερ¬ 
γαζομένων των τελευταίων δώδεκα (12) μηνών. 

Μόνο κατ’ εξαίρεση στην περίπτωση που η δημιουρ- 
γούμενη θέση εργασίας δεν αντιπροσωπεύει καθαρή αύ¬ 
ξηση του αριθμού των εργαζομένων, αλλά αφορά σε πλή¬ 
ρωση κενής θέσης επιτρέπεται η υπαγωγή στο πρόγραμ¬ 
μα υπό την προϋπόθεση η κενή θέση να δημιουργήθηκε 
μετά από οικειοθελή αποχώρηση, συνταξιοδότηση λόγω 
ηλικίας ή νόμιμη απόλυση για σπουδαίο λόγο. 

β) Τα άτομα που θα προσληφθούν από τις επιχειρήσεις 
που θα ενταχθούν στο πρόγραμμα πρέπει: 

• να έχουν την ιδιότητα του άνεργου και να διαθέτουν 
δελτίο ανεργίας σε ισχύ. 

• να έχουν την ελληνική υπηκοότητα ή την υπηκοότητα 
άλλου κράτους μέλους της ΕΕ ή να είναι ομογενείς που 
έχουν δικαίωμα διαμονής και απασχόλησης στη χώρα 
μας. 

• να έχουν συμπληρώσει το τυποποιημένο έντυπο εξα- 
τομικευμένης παρέμβασης και να έχουν συμφωνήσει σε 
ατομικό σχέδιο δράσης. 

4. ΔΙΚΑΙΟΛΟΓΗΤΙΚΑ ΥΠΑΓΩΓΗΣ 

Γ ια να ενταχθεί στο πρόγραμμα αυτό κάποια επιχείρη¬ 
ση, πρέπει να υποβάλλει στην αρμόδια του τόπου απα¬ 
σχόλησης Υπηρεσία του ΟΑΕΔ τα εξής δικαιολογητικά: 

α) Έντυπη αίτηση - Δήλωση που θα περιέχει την επωνυ¬ 
μία, τον κλάδο οικονομικής δραστηριότητας και τον αριθ¬ 
μό των ανέργων που θα προσλάβει με το πρόγραμμα, 

β) Καταστάσεις του προσωπικού των δώδεκα (12) μη¬ 
νών που προηγούνται της ημερομηνίας υποβολής της αί¬ 
τησης, 

γ) Καταστατικό εταιρείας ή έναρξη επιτηδεύματος, 

δ) Καταγγελία σύμβασης εργασίας. 

Για την ύπαρξη των προϋποθέσεων ένταξης των επιχει¬ 
ρήσεων στο πρόγραμμα κρίνουν οι κατά τόπους αρμόδι¬ 


οι Δ/ντές ή Προϊστάμενοι των Υ.Ν., Τ.Υ., Γ.Ε. και ΚΠΑτου 
ΟΑΕΔ. Η προθεσμία πλήρωσης των θέσεων που εγκρίνο- 
νται είναι δύο (2) το αργότερο μήνες από την ημερομηνία 
έκδοσης της σχετικής εγκριτικής απόφασης. 

5. ΠΟΣΟ ΕΠΙΧΟΡΗΓΗΣΗΣ 

Το ποσό της επιχορήγησης για κάθε ημέρα εργασίας 
πλήρους απασχόλησης καθορίζεται στα 20,00 € και μέχρι 
(25) ημέρες κατ’ ανώτατο όριο για κάθε μήνα, εφόσον 
υπάρχουν όμως (20) τουλάχιστον ημερομίσθια το μήνα 
για κάθε επιχορηγούμενο μισθωτό. 

Η επιχείρηση θα καταβάλλει στους προσληφθέντες μι¬ 
σθό που δεν μπορεί να είναι κατώτερος του προβλεπομέ- 
νου από τις οικείες Σ.Σ.Ε. θα τους ασφαλίζει στους οικεί¬ 
ους κλάδους κύριας και επικουρικής ασφάλισης και θα 
τους απασχολεί με πλήρες ωράριο εργασίας. 

Σε περίπτωση που μισθωτός απασχολείται από 4 ώρες 
και άνω ημερησίως, το ποσό της επιχορήγησης ανέρχεται 
στο ήμισυ του ποσού που αντιστοιχεί σε κάθε ημέρα πλή¬ 
ρους απασχόλησης. 

6. ΔΙΑΡΚΕΙΑ ΤΟΥ ΠΡΟΓΡΑΜΜΑΤΟΣ 

• Η διάρκεια της επιχορήγησης για κάθε επιχείρηση 
που εντάσσεται στο πρόγραμμα είναι εικοσιτέσσερις (24) 
μήνες. 

• Μετά τη λήξη της επιχορήγησης η επιχείρηση δε¬ 
σμεύεται να διατηρήσει το προσωπικό της (παλαιό και 
επιχορηγούμενο) τουλάχιστον, για έξι (6) μήνες ακόμη. 

7. ΔΙΚΑΙΟΛΟΓΗΤΙΚΑ ΚΑΤΑΒΟΛΗΣ ΕΠΙΧΟΡΗΓΗΣΗΣ 

Α. Η αρμόδια Υπηρεσία θα προβαίνει στην καταβολή 
της επιχορήγησης αφού ελέγξει τα πιο κάτω δικαιολογη- 
τικά που η επιχορηγούμενη επιχ/ση υποβάλλει: 

α) Έντυπη κατάσταση που θα περιλαμβάνει το ονομα¬ 
τεπώνυμο των προσληφθέντων βάσει του προγράμμα¬ 
τος, τη χρονολογία γέννησης, την ειδικότητα, τη χρονο¬ 
λογία πρόσληψης, τα ημερομίσθια που πραγματοποιήθη¬ 
καν κατά μήνα, το ποσό της ημερήσιας επιχορήγησης, το 
ποσό με το οποίο βαρύνεται ο Ο.Α.Ε.Δ. σύμφωνα με το 
πρόγραμμα, το συνολικό ακαθάριστο ποσό που δικαιού¬ 
ται ο εργαζόμενος το οποίο δεν θα είναι κατώτερο του 
προβλεπόμενου από τις οικείες Συλλογικές Συμβάσεις 
Εργασίας (Σ.Σ.Ε.) και στη στήλη της υπεύθυνης δήλωσης, 
τις υπογραφές των προσληφθέντων μισθωτών, ότι απα¬ 
σχολήθηκαν και πληρώθηκαν το χρονικό διάστημα για το 
οποίο ζητείται η επιχορήγηση. 

β) Μισθοδοτικές καταστάσεις του χρονικού διαστήμα¬ 
τος για το οποίο το ζητά να επιχορηγηθεί. 

γ) Απόδοση ασφαλιστικών εισφορών. 

δ) Δελτία ανεργίας των μισθωτών που προσλήφθηκαν. 

ε) Φωτοτυπημένα αντίγραφα των αναγγελιών πρόσλη¬ 
ψης. 

στ) Βεβαίωση ασφαλιστικής και φορολογικής ενημερό¬ 
τητας, όπου απαιτείται. 

Β. Η αρμόδια Υπηρεσία του ΟΑΕΔ υποχρεούται να 
πραγματοποιεί επιτόπιους ελέγχους απαραίτητα πριν την 
καταβολή της πρώτης επιχορήγησης, καθώς και μία φο¬ 
ρά τουλάχιστον ανά εξάμηνο για τη διαπίστωση της τή¬ 
ρησης των όρων του προγράμματος και να συντάσσει 
σχετικές εκθέσεις. 

8. ΧΡΟΝΟΣ ΥΠΟΧΡΕΩΤΙΚΗΣ ΑΠΑΣΧΟΛΗΣΗΣ - ΔΕΣΜΕΥ¬ 
ΣΕΙΣ 

α) Οι επιχειρήσεις υποχρεούνται να διατηρήσουντις θέ¬ 
σεις εργασίας (παλαιές και νέες) καθ’ όλη τη διάρκεια του 
προγράμματος. 

Σε περίπτωση που η επιχείρηση μειώσει το προσωπικό 
της (απόλυση ή οικειοθελής αποχώρηση) και εφόσον δεν 
το αντικαταστήσει μέσα σε τριάντα (30) ημέρες, το πρό¬ 
γραμμα θα διακόπτεται κατά τόσες θέσεις εργασίας όσες 

μειώθηκε το προσωπικό και θα επιστρέφεται το αναλο¬ 
γούν ποσό επιχορήγησης, σύμφωνα με τους όρους της 
παρούσας Υ.Α, 

β) Δεν θεωρείται μείωση η περίπτωση στράτευσης, 
ασθένειας, συνταξιοδότησης, φυλάκισης, θανάτου και 
λήξης σύμβασης ορισμένου χρόνου ή έργου, κατά τη 
διάρκεια των δώδεκα (12) μηνών που προηγούνται της 
ημερομηνίας υποβολής της αίτησης ή κατά τη διάρκεια 
του προγράμματος, εφόσον η επιχείρηση προσκομίσει τα 
απαραίτητα δικαιολογητικά από τα οποία θα αποδεικνύο- 
νταιτα ανωτέρω. 

γ) Επιχειρήσεις δεν δεσμεύονται από τις παραπάνω 
διατάξεις για τα άτομα που τυχόν προσλάβουν στο χρονι¬ 
κό διάστημα από την ημερομηνία κατάθεσης της αίτησής 
τους και μέχριτην έκδοση της εγκριτικής απόφασης, εφό¬ 
σον δηλώσουν εγγράφως ότι δεν επιθυμούν να τα υπαγά¬ 
γουν στο πρόγραμμα. 

δ) Δεν δεσμεύονται για άτομα που θα προσλάβουν με¬ 
τά την τελευταία, με το πρόγραμμα, πρόσληψη. 

ε) Τέλος δεν δεσμεύονται για άτομα που έχουν προ- 
σλάβει σύμφωνα μετά προγράμματα Ειδικών Κοινωνικών 
Ομάδων σε περίπτωση που αυτά αποχωρήσουν οικειοθε- 
λώς ή κατά το κρίσιμο 12μηνο πριν από την ημερομηνία 
υποβολής της αίτησής της επιχείρησης ή κατά τη διάρ¬ 
κεια του προγράμματος. 

9. ΠΡΟΘΕΣΜΙΑ ΥΠΟΒΟΛΗΣ ΔΙΚΑΙΟΛΟΓΗΤΙΚΩΝ ΓΙΑ 
ΚΑΤΑΒΟΛΗ ΕΠΙΧΟΡΗΓΗΣΗΣ 

Αξιώσεις εργοδοτών για είσπραξη της επιχορήγησης 
για άτομα που θα υπαχθούν στο πρόγραμμα ασκούνται: 

α) για τον πρώτο μήνα απασχόλησης μέσα σε δύο (2) 
μήνες. 

β) για τους επόμενους είκοσι (20) μήνες απασχόλησης 
εντός (2) μηνών από τη λήξη κάθε διμήνου και 

γ) για την καταβολή της επιχορήγησης των τριών (3) τε¬ 
λευταίων μηνών εντός δύο (2) μηνών από τη λήξη του 
προγράμματος και με την προϋπόθεση ότι θα έχει γίνει 
έλεγχος του προσωπικού της επιχείρησης, για το οποίο 
δεσμεύθηκε. 

δ) σε περίπτωση εκπρόθεσμης υποβολής δικαιολογητι- 
κών είναι δυνατή κατά ένα (1) το ανώτερο μήνα η επιμή¬ 
κυνση των ως άνω προθεσμιών μετά από αιτιολογημένη 
απόφαση του Δ/ντή ή Προϊσταμένου της Υ.Ν., Τ.Υ. ή Γ.Ε. 
ή ΚΠΑτου Οργανισμού. 

ε) είναι δυνατή η επιμήκυνση του χρόνου επιχορήγησης 
του εργοδότη κατά τριάντα (30) το πολύ ημερολογιακές 
ημέρες με ισόχρονη δέσμευση της επιχείρησης, για μη 
απόλυση προσωπικού, σε περίπτωση χορήγησης κανονι¬ 
κής άδειας, απουσίας προσωπικού, σοβαρής ασθένειας 
εργαζομένου, άδειας άνευ αποδοχών κ.λπ., μετά από αί¬ 
τηση του ενδιαφερομένου εργοδότη και απόφαση του 
Δ/ντή της κατά τόπον αρμόδιας Υπηρεσίας του ΟΑΕΔ. 

Επίσης σε περίπτωση αντικατάστασης μισθωτού μέσα 
στηνπροθεσμίατωντριάντα (30) ημερολογιακών ημερών 
είναι δυνατή η επιμήκυνση του χρόνου επιχορήγησης και 
δέσμευσης του εργοδότη κατά (30) ημερολογιακές ημέ¬ 
ρες για κάθε άτομο που αντικαταστάθηκε, μετά από αίτη¬ 
ση του εργοδότη και απόφαση του αρμόδιου Δ/ντή της 
Υπηρεσίας. 

10. ΑΡΜΟΔΙΟΤΗΤΕΣΔ/ΝΤΩΝ Ή ΠΡΟΪΣΤΑΜΕΝΩΝ Υ.Ν., 
Τ.Υ.,Γ.Ε. ΚΑΙ Κ.Π.Α. Ο.Α.Ε.Δ. 

Οι αρμόδιοι κατά τόπον Δ/ντές ή Προϊστάμενοι Υ.Ν., 
Τ.Υ., Γ.Ε. και Κ.Π.Α. του Οργανισμού, θα αποφασίζουν για 
τη συνέχιση ή μη στο πρόγραμμα, στις κατωτέρω περι¬ 
πτώσεις: 

α) Σε τυχόν εκπρόθεσμη αντικατάσταση μισθωτού, πέ¬ 
ραν της προβλεπόμενης προθεσμίας των 30 ημερολογια¬ 


κών ημερών, και μέχρι τριάντα (30) ακόμη ημερολογιακές 
ημέρες. 

β) Σε περίπτωση αντικατάστασης μισθωτού τριάντα 
(30) ημερολογιακές ημέρες πριν την αποχώρησή του, με 
την προϋπόθεση ότι ο εργοδότης θα δηλώσει ότι η πρό¬ 
σληψη έγινε για αντικατάσταση του μισθωτού που πρό¬ 
κειται να αποχωρήσει, λόγω εκμάθησηςτου αντικειμένου. 

γ) Σε περίπτωση αδυναμίας αντικατάστασης μισθωτών, 
λόγω έλλειψης της συγκεκριμένης ειδικότητας στην Το¬ 
πική Αγορά Εργασίας, με την προϋπόθεση ότι ή έλλειψη 
αυτή θα βεβαιώνεται με απόφασή του. 

δ) Σε περίπτωση έλλειψης ειδικότητας σε επιχορηγού¬ 
μενη θέση θα διακόπτεται η επιχορήγηση μόνο για τη θέ¬ 
ση αυτή, χωρίς άλλες επιπτώσεις για τον εργοδότη. 

11. ΔΙΑΚΟΠΗ ΕΠΙΧΟΡΗΓΗΣΗΣ 

Σε περίπτωση που διαπιστωθεί παράβαση όρου ή όρων 
ή προϋποθέσεων, μετά από οποιαδήποτε πληρωμή πο¬ 
σού της επιχορήγησης θα εφαρμόζονται οι διατάξεις των 
παρ. 7 και 8 του άρθρου 29 του Ν. 1262/82, όπως συ¬ 
μπληρώθηκε από τα άρθρα 6 και 7 του Ν. 1836/89 και η 
επιχορήγηση θα διακόπτεται με επιστροφή του αναλο- 
γούντος ποσού. 

Ειδικότερα ο αρμόδιος Προϊστάμενος της Υπηρεσίας 
Απασχόλησης του Οργανισμού, στις περιπτώσεις αυτές 
αποφαίνεται με αιτιολογημένη απόφασή του για τη δια¬ 
κοπή της επιχορήγησης με επιστροφή του αναλογούντος 
ποσού που αντιστοιχεί στο υπόλοιπο χρονικό διάστημα 
του συνολικού χρόνου απασχόλησης. 

Εφόσον δεν επιστραφεί εμπρόθεσμα το αναλογούν πο¬ 
σό που αναζητείται, συντάσσεται Πράξη Βεβαίωσης 
Οφειλής και αποστέλλεται στην αρμόδια Δ.Ο.Υ για βεβαί¬ 
ωση και είσπραξη του. 

12. ΔΑΠΑΝΗ 

Η δαπάνη για την εφαρμογή του μέτρου αυτού θα κα¬ 
λυφθεί από τον ΛΑΕΚ (ΚΑΕ 2493 Β2 του φορέα 700) και θα 
ανέλθει στο ποσό των 1.800.000 €, ήτοι: 

150 άνεργοι X 24 μήνες X 25 ημέρες X 20 €/ημέρα = 
1.800.000 €. 

ΚΕΦΑΛΑΙΟ Γ 

ΚΑΤΑΡΤΙΣΗ ΕΙΔΙΚΟΥ ΜΕΤΡΟΥ ΑΥΤΟΑΠΑΣΧΟΛΗΣΗΣ 

1. ΕΙΔΙΚΟ ΜΕΤΡΟ ΑΥΤΟΑΠΑΣΧΟΛΗΣΗΣ 

Καταρτίζεται πρόγραμμα επιχορήγησης νέων ελευθέ¬ 
ρων επαγγελματιών για 150 άνεργους ηλικίας 18-64 ετών, 
απολυμένους από την επιχείρηση «ΙΠΠΟΚΑΜΠΟΣ Α.Ε.». 

2. ΠΟΣΟ ΕΠΙΧΟΡΗΓΗΣΗΣ 

Στους δικαιούχους του ειδικού αυτού μέτρου καταβάλ¬ 
λεται το ποσό των 13.200 €. 

3. ΤΡΟΠΟΣ ΚΑΤΑΒΟΛΗΣ ΤΗΣ ΕΠΙΧΟΡΗΓΗΣΗΣ 

Με την έναρξη του προγράμματος οι δικαιούχοι λαμβά¬ 
νουν το ποσό των 6.600 € και το υπόλοιπο καταβάλλεται 
σε δύο ισόποσες εξάμηνες δόσεις των 3.300 € από την 
ημερομηνία έκδοσης της εγκριτικής απόφασης αφού 
προσκομισθεί βεβαίωση φορολογικής ενημερότητας για 
την καταβολή κάθε ποσού, έντυπη αίτηση και τα απαραί¬ 
τητα δικαιολογητικά λειτουργίας της επιχείρησης. 

4. ΔΙΑΡΚΕΙΑ ΠΡΟΓΡΑΜΜΑΤΟΣ 

Η διάρκειατου προγράμματος καθορίζεται σε 24 μήνες. 

5. ΕΞΑΙΡΕΣΕΙΣ 

Δεν μπορούν να υπαχθούν στο πρόγραμμα: 

1. Όσοι δημιουργούν εποχιακές επιχειρήσεις, τυχερά, 
ψυχαγωγικά ή ηλεκτρονικά παιχνίδια, πρακτορεία ΠΡΟ- 
ΠΟ, ΛΟΤΤΟ, λαχεία και συναφή αυτών, καθώς και επιχει¬ 
ρήσεις που λειτουργούν αποκλειστικά και μόνο βραδινές 
ώρες (10 μ.μ. -6 π.μ.) 

2. Ανώνυμες Εταιρείες (Α.Ε.) 

3. Οι άνεργες-οι που ζητούν να ενταχθούν στο πρό- 

γραμμα Ν.Ε.Ε με δραστηριότητα όμοια με αυτή που είχε 
επιχ/ση η οποία διέκοψε τη λειτουργία της και ανήκε σε 
συγγενικό τους πρόσωπο Α' Βαθμού ή οι σύζυγοί τους κα¬ 
τά τους τελευταίους έξι μήνες πριν την έναρξη της επιχεί¬ 
ρησης τους, εκτός των περιπτώσεων στις οποίες ο προη¬ 
γούμενος ιδιοκτήτης συνταξιοδοτήθηκεή απεβίωσε. 

4. Οι επιχειρήσεις εκείνες που έχουν σύνθετο αντικείμε¬ 
νο δραστηριότητας και το ένα εξ’ αυτών περιλαμβάνεται 
στις εξαιρέσεις. 

6. ΠΡΟΫΠΟΘΕΣΕΙΣ - ΔΙΚΑΙΟΛΟΓΗΤΙΚΑ - ΔΙΑΔΙΚΑΣΙΑ 
ΥΠΑΓΩΓΗΣ 

Οι νέοι επαγγελματίες που επιθυμούν την υπαγωγή 
τους στο παρόν πρόγραμμα πρέπει να καταθέσουν στην 
αρμόδια Υπηρεσία: 

1. Αίτηση 

2. Δελτίο Ανεργίας το οποίο να είναι σε ισχύ κατά την 
ημερομηνία έναρξης της επιχείρησής τους. 

3. Βεβαίωση της αρμόδιας ΔΟΥ για την έναρξη επιτη¬ 
δεύματος. 

4. Καταστατικό Σύστασης της εταιρίας (σε περιπτώσεις 
εταιρειών). 

5. Τιμολόγια ή αποδείξεις αγοράς εξοπλισμού. 

6. Καταγγελία σύμβασης εργασίας. 

Σε περίπτωση σύστασης Συν/σμού ή Εταιρείας (εκτός 
της Ανώνυμης) το ποσό καταβάλλεται σε όλους τους με- 
τέχοντες στο Συν/σμό ή την Εταιρεία που είναι δικαιούχοι 
της επιχορήγησης του ειδικού αυτού μέτρου. 

Σε περίπτωση υποβολής αίτησης νέας ετερόρρυθμης 
Εταιρίας (Ε.Ε.) δεν επιχορηγούνται οι ετερόρρυθμοι 
εταίροι. 

7. ΠΡΟΫΠΟΘΕΣΕΙΣ - ΔΙΑΔΙΚΑΣΙΑ ΕΝΤΑΞΗΣ 

Απαραίτητες προϋποθέσεις για την ένταξη στο πρό¬ 
γραμμα αυτό είναι: 

1. Να πρόκειται για νέο επαγγελματία και να μην έχει 
επιχορηγηθεί στο παρελθόν από το προγραμμάτων Νέων 
Ελεύθερων Επαγγελματιών. 

2. Να έχουν συμπληρώσει το «Έντυπο Εξατομικευμέ- 
νης Παρέμβασης» του ΟΑΕΔ, να είναι εγγεγραμμένοι 
άνεργοι στα μητρώα ανέργων των Υπηρεσιών του ΟΑΕΔ 
και να έχουν την Ελληνική ή την υπηκοότητα κράτους - μέ¬ 
λους της Ε.Ε ή να είναι Έλληνες ομογενείς που να απα¬ 
σχολούνται νόμιμα στη χώρα 

3. Η επιχείρησή τους να λειτουργεί κανονικά και σε χώ¬ 
ρο ανεξάρτητο και κατάλληλα διαμορφωμένο. 

4. Να διαθέτουν οι ίδιοι επαγγελματίες ή ένας τουλάχι¬ 
στον από τους απασχολούμενους σε αυτούς νόμιμα πι¬ 
στοποιητικά για την άσκηση του επαγγέλματος τους, 
όπου αυτά απαιτούνται. 

5. Να απασχολούνται στην επιχείρηση τους. 

6. Να διαθέτουν κεφάλαιο τουλάχιστον ίσο με το 25% 
του ποσού της επιχορήγησης υπό τη μορφή εμπορευμά¬ 
των, εξοπλισμού, υλικών κ.λπ. για το οποίο να διαθέτουν 
τα απαραίτητα τιμολόγια ή αποδείξεις αγοράς τους στα 
βιβλία εξόδων της επιχείρησης. Το ανώτατο όριο του συ¬ 
νολικού κεφαλαίου για τη δημιουργία της επιχείρησης 
δεν πρέπει να υπερβαίνει τα 102.714,6 €. 

7. Οι άρρενες 18-29 ετών να έχουν εκπληρώσει ή νόμιμα 
απαλλαγεί από τις στρατιωτικές τους υποχρεώσεις και να 
διαθέτουν απολυτήριο ή νόμιμη απαλλαγή τους από τις 
στρατιωτικές του υποχρεώσεις. Εξαιρούνται της παραγρά¬ 
φου αυτής οι έγγαμοι εφόσον η σύζυγος δεν εργάζεται. 

8. Όσοι επιδοτηθούν από το ειδικό αυτό Πρόγραμμα 
Ολοκληρωμένης Παρέμβασης δεν μπορούν να εντα¬ 
χθούν στη συνέχεια και στα προγράμματα «νέων ελευθέ¬ 
ρων επαγγελματιών» που εφαρμόζονται από τον ΟΑΕΔ 
και αντίστροφα (Ν. 1836/89 άρθρα 6, 7 επέκταση της 


ισχύοςτου άρθρου 29του Ν. 1262/82 και άρθρο 6του Ν. 
2434/96). 

Για την ύπαρξη των προϋποθέσεων ένταξης στο πρό¬ 
γραμμα των νέων ελεύθερων επαγγελματιών κρίνουν οι 
κατά τόπους αρμόδιοι Δ/ντές ή Προϊστάμενοι των Υ.Ν., 
Τ.Υ., ΓΈ. και ΚΠΑτου ΟΑΕΔ. 

8. ΟΡΟΙ ΤΟΥ ΠΡΟΓΡΑΜΜΑΤΟΣ 

Κατά το 24μηνο διάστημα της επιχορήγησης ο νέος 
ελεύθερος επαγγελματίας δεσμεύεται για τα εξής: 

1. Η είσπραξη της προκαταβολής θα πρέπει να γίνει μέ¬ 
σα σε 30 ημερολογιακές ημέρες από την ημερομηνία έκ¬ 
δοσης της εγκριτικής απόφασης. 

2. Με τη λήξη του κάθε ενός 3μήνου, από την υπαγωγή 
του στο πρόγραμμα και μέσα σε προθεσμία 60 ημερολο¬ 
γιακών ημερών υποχρεούται να προσκομίσει: 

- Αίτηση στην οποία θα δηλώνει ότι η επιχείρηση του λει¬ 
τουργεί κανονικά και ότι το σύνολο των εσόδων και των 
εξόδων του προαναφερθέντος χρονικού διαστήματος εί¬ 
ναι τουλάχιστον ίσο με το ήμισυ του ποσού της δόσης που 
πρόκειται να εισπράξει, όπως θα εμφανίζεται στα βιβλία 
εσόδων και εξόδων του. 

- Βεβαίωση φορολογικής ενημερότητας, πιστωτικό τι¬ 
μολόγιο και επικυρωμένα φωτοαντίγραφα του βιβλίου 
εσόδων - εξόδωντου προηγούμενου τριμήνου. 

Σε περίπτωση που κατατεθεί η αίτηση για την είσπραξη 
της επί μέρους δόσης και εγκριθεί η καταβολή της και ο 
ενδιαφερόμενος δεν προσέλθει για είσπραξη εντός 30 
ημερών από την έγκρισή της, η αξίωση παραγράφεται. 

3. Ο ενταγμένος στο πρόγραμμα υποχρεούται να ενη¬ 
μερώνει την Υπηρεσία εγκαίρως και γραπτώς για οποια¬ 
δήποτε αλλαγή στα στοιχεία που έχει δηλώσει με την 
πρώτη αίτηση για ένταξή του. 

4. Η λειτουργία της επιχείρησής του να μη διακοπεί στο 
24μηνο διάστημα της επιχορήγησης. 

9. ΔΙΑΚΟΠΗ ΕΠΙΧΟΡΗΓΗΣΗΣ 

Σε περίπτωση που διαπιστωθεί παράβαση όρου ή όρων 
ή προϋποθέσεων, μετά από οποιαδήποτε πληρωμή πο¬ 
σού της επιχορήγησης στον Ν.Ε.Ε, θα εφαρμόζονται οι 
διατάξεις των παρ. 7 και 8 του άρθρου 29 του Ν. 1262/82, 
όπως συμπληρώθηκε από τα άρθρα 6 και 7 του Ν. 1836/89 
και η επιχορήγηση θα διακόπτεται με επιστροφή του ανα- 
λογούντος ποσού. 

Ειδικότερα ο αρμόδιος Προϊστάμενος της Υπηρεσίας 
Απασχόλησης του Οργανισμού, στις περιπτώσεις αυτές 
αποφαίνεται με αιτιολογημένη απόφασή του για τη διακοπή 
της επιχορήγησης που έχει λάβει από τον ΟΑΕΔ και την επι¬ 
στροφή του αναλογούντος ποσού που αντιστοιχεί στο υπό¬ 
λοιπο χρονικό διάστημα του συνολικού χρόνου δέσμευσης. 

Εφόσον δεν επιστραφεί εμπρόθεσμα το αναλογούν πο¬ 
σό που αναζητείται, συντάσσεται Πράξη Βεβαίωσης 
Οφειλής και αποστέλλεται στην αρμόδια Δ.Ο.Υ για βεβαί¬ 
ωση και είσπραξη του. 

Σε περίπτωση, φυλάκισης ή θανάτου, η διακοπή της επι¬ 
χορήγησης θα γίνεται χωρίς άλλες επιπτώσεις για τον 
επαγγελματία από την ημερομηνία που εμφανίσθηκε το 
πρόβλημα. 

10. ΔΑΠΑΝΗ 

Η δαπάνη για την εφαρμογή του μέτρου αυτού θα κα¬ 
λυφθεί από τον ΛΑΕΚ και θα ανέλθει στο ποσό των 
1.980.000,00 € (ΚΑΕ 2493 Β2 φορέας 700), 150 άνεργοι X 
13.200,00 €. 

ΚΕΦΑΛΑΙΟ Δ' 

ΣΥΣΤΗΜΑ ΠΑΡΑΚΟΛΟΥΘΗΣΗΣ ΚΑΙ ΕΛΕΓΧΟΥ ΤΟΥ 
ΠΡΟΓΡΑΜΜΑΤΟΣ 

1. ΕΠΙΛΥΣΗ ΔΙΑΦΟΡΩΝ 

Οποιαδήποτε διαφορά προκύψει μεταξύ των ενταγμέ- 

νων στο πρόγραμμα επιχειρήσεων - επαγγελματιών και 
των Υπηρεσιών Απασχόλησης του ΟΑΕΔ θα εξετάζεται 
από την Επιτροπή Διαχείρισης του ΛΑΕΚ εφόσον υπο¬ 
βληθεί ένσταση εντός 30 ημερών από την κοινοποίηση 
της απορριπτικής απόφασης της αρμόδιας Υπηρεσίας. 

2. ΠΑΡΑΚΟΛΟΥΘΗΣΗ ΠΡΟΓΡΑΜΜΑΤΟΣ 

Για την παρακολούθηση και αξιολόγηση του προγράμ¬ 
ματος θα συσταθεί Επιτροπή με απόφαση του Υπουργού 
Εργασίας και Κοινωνικών Ασφαλίσεων, η οποία θα αποτε- 
λείται από έναν (1) εκπρόσωπο της Επιτροπής Διαχείρι¬ 
σης του ΛΑΕΚ, ένα (1) στέλεχος του ΟΑΕΔ, έναν (1) εκ¬ 
πρόσωπο της ΓΣΕΕ και έναν (1) υπάλληλο του Υπουργεί¬ 
ου Εργασίας και Κοινωνικών Ασφαλίσεων. 

Χρέη εισηγητή και γραμματέα θα εκτελούν υπάλληλοι 
του ΟΑΕΔ, που θα ορισθούν μετά από σχετική πρόταση. 

3. ΕΛΕΓΧΟΙ ΤΟΥ ΠΡΟΓΡΑΜΜΑΤΟΣ. 

Οι έλεγχοι του προγράμματος θα διενεργούνται από 
υπαλλήλους του ΟΑΕΔ, σύμφωνα με την 2/34255/0022/ 
6.6.2001 κοινή απόφαση των υπουργών Οικονομικών και 
Εργασίας και Κοινωνικών Ασφαλίσεων «Καθορισμός 
αμοιβής υπαλλήλων του ΟΑΕΔ για τη διενέργεια ελέγχου 
σε προγράμματα κατάρτισης και απασχόλησης». 

4. ΑΝΑΚΑΤΑΝΟΜΗ ΘΕΣΕΩΝ 

Με απόφαση της Επιτροπής Διαχείρισης ΛΑΕΚ είναι δυ¬ 
νατή η ανακατανομή των θέσεων που προβλέπονται για 
το Ειδικό Πρόγραμμα Ολοκληρωμένης Παρέμβασης για 
άνεργους ηλικίας 18.64 ετών που προέρχονται από την 
επιχείρηση «ΙΠΠΟΚΑΜΠΟΣ Α.Ε.». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Νοεμβρίου 2003 

Ο ΥΠΟΥΡΓΟΣ 

ΔΗΜ. ΡΕΠΠΑΣ 
-♦- 

Αριθ. 16390 (2) 

Κήρυξη υποχρεωτικής της απόφασης διαιτησίας 28/2002 
για τους όρους αμοιβής και εργασίας των πρακτικών μη¬ 
χανικών, μηχανοδηγών, συντηρητών μηχανολογικών 
εγκαταστάσεων, αρχιθερμαστών, θερμαστών και ψυκτι¬ 
κών/μέσων και κατώτερων τεχνικών σχολών, που εργά¬ 
ζονται στις πάσης φύσεως κλινικές όλης της χώρας. 

ΟΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 2 του άρθρου 11 του Ν. 
1876/90. 

2. Την 80088/31.10.2001 απόφαση ανάθεσης αρμοδιο¬ 
τήτων στον Υφυπουργό Εργασίας και Κοινωνικών Ασφα¬ 
λίσεων (ΦΕΚ 1485/Β/31.10.2001). 

3. Τη γνώμη που εξέφρασε το Ανώτατο Συμβούλιο Ερ¬ 
γασίας κατά τη συνεδρίαση του της 24.10.2003. 

4. Τα στοιχεία του φακέλλου απόταοποίαπροκύπτειότι 
συντρέχουν οι αριθμητικές προϋποθέσεις για την κήρυξη 
υποχρεωτικής της πιο πάνω Δ.Α. δηλαδή ότι οι δεσμευό¬ 
μενοι εργοδότες απασχολούν το 51% των εργαζομένων 
του κλάδου, αποφασίζουμε: 

1) Κηρύσσουμε υποχρεωτική την απόφαση διαιτησίας 
28/2002 για τους όρους αμοιβής και εργασίας των πρα¬ 
κτικών μηχανικών, μηχανοδηγών, συντηρητών, μηχανο¬ 
λογικών εγκαταστάσεων, αρχιθερμαστών, θερμαστών 
και ψυκτικών μέσων και κατώτερων τεχνικών σχολών, που 
εργάζονται στις πάσης φύσεως κλινικές όλης της χώρας 
για όλους τους εργοδότες και εργαζομένους του κλάδου 
που αφορά αυτή. 


2) Η ισχύς της απόφασης αυτής αρχίζει από 25.7.2002. 

3) Από τις διατάξεις της απόφασης αυτής δεν προκα- 
λείται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Οκτωβρίου 2003 

Ο ΥΦΥΠΟΥΡΓΟΣ 

ΕΛΕΥΘΕΡΙΟΣ ΤΖΙΟΛΑΣ 
-♦- 

Αριθ. οικ. 16291 (3) 

Κήρυξη υποχρεωτικής της από 20 Ιουνίου 2003 ΣΣΕ «Πε¬ 
ρί των όρων αμοιβής και εργασίας των Συντακτών με¬ 
λών της Ένωσης Συντακτών Ημερησίων Εφημερίδων 
Θεσσαλίας - Στερεάς Ελλάδος και Εύβοιας. 

ΟΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ.2 του άρθρου 11 του Ν. 
1876/90. 

2. Την 80088/31.10.2001 απόφαση ανάθεσης αρμοδιο¬ 
τήτων στον Υφυπουργό Εργασίας και Κοινωνικών Ασφα¬ 
λίσεων (ΦΕΚ 1485/Β/31.10.2001). 

3. Τη γνώμη που εξέφρασε το Ανώτατο Συμβούλιο Ερ¬ 
γασίας κατά τη συνεδρίαση τούτης 10.10.2003. 

4. Τα στοιχείατου φακέλλου από τα οποία προκύπτει ότι 
συντρέχουν οι αριθμητικές προϋποθέσεις για την κήρυξη 
υποχρεωτικής της πιο πάνω Σ.Σ.Ε., δηλαδή ότι οι δεσμευ¬ 
όμενοι εργοδότες απασχολούντο 51 % των εργαζομένων 
του επαγγέλματος στον κλάδου, αποφασίζουμε: 

1) Κηρύσσουμε υποχρεωτική την από 20 Ιουνίου 2003 
ΣΣΕ «Περί των όρων αμοιβής και εργασίας των Συντακτών 
μελών της Ένωσης Συντακτών Ημερησίων Εφημερίδων 
Θεσσαλίας - Στερεάς Ελλάδος και Εύβοιας για όλους τους 
εργοδότες και εργαζομένους του επαγγέλματος στον κλά¬ 
δο στη Θεσσαλία και Στερεά Ελλάδα που αφορά αυτή. 

2) Η ισχύς της απόφασης αυτής αρχίζει από 9.9.2003. 

3) Από τις διατάξεις της απόφασης αυτής δεν προκα- 
λείται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Οκτωβρίου 2003 

Ο ΥΦΥΠΟΥΡΓΟΣ 

ΕΛΕΥΘΕΡΙΟΣ ΤΖΙΟΛΑΣ 
-♦- 

Αριθ. ΥΠΠΘ/ΔΘΕΠΥ/ΤΘΠΥΝΣ/176/61806 (4) 

Διαδικασία λήψης αποφάσεων της Κριτικής Επιτροπής 
Κρατικών Κινηματογραφικών Βραβείων Ποιότητας. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις των εδαφίων α' και ε' της παραγράφου 
3, του άρθρου 4 του Ν. 2557/97 «Θεσμοί μέτρα και δρά¬ 
σεις πολιτιστικής ανάπτυξης» (ΦΕΚ Α' 271), όπως αντικα- 
ταστάθηκαν με τις διατάξεις των εδαφίων ε' και στ' της πα¬ 
ραγράφου 14 του άρθρου 80 του Ν. 3057/2002 «Τροπο¬ 
ποίηση και συμπλήρωση του Ν. 2725/1999, ρύθμιση 
θεμάτων Υπουργείου Πολιτισμού και άλλες διατάξεις» 
(ΦΕΚ Α' 239). 

2. Τις διατάξεις της παραγράφου 3 του άρθρου 22 του 
Ν. 2362/1995 «Περί Δημοσίου Λογιστικού, ελέγχου των 
δαπανών του κράτους και άλλες διατάξεις» (ΦΕΚ Α' 247). 

3. Το άρθρο 29α του Ν. 1558/1985 (ΦΕΚΑ' 137), όπως 
προστέθηκε με το άρθρο 27 του Ν. 2081/1992 (ΦΕΚ Α' 
154) και αντικαταστάθηκε με την παράγραφο 2α του άρ¬ 
θρου 1 του Ν. 2469/1997 (ΦΕΚΑ'38). 

4. Το Π.Δ. 81/2001 «Συγχώνευση των Υπουργείων Εθνι¬ 
κής Οικονομίας και Οικονομικών στο Υπουργείο Οικονο¬ 
μίας και Οικονομικών» (ΦΕΚ Β' 57). 

5. Την 1065956/863/Α0006/15.7.2003 Κοινή Απόφαση 
του Πρωθυπουργού και του Υπουργού Οικονομίας και Οι¬ 
κονομικών «Καθορισμός αρμοδιοτήτωντων Υφυπουργών 
Οικονομίας και Οικονομικών» (ΦΕΚ Β' 985),όπως τροπο¬ 
ποιήθηκε με την 1070915/952/Α0006/31.7.2003 με όμοια 
απόφαση (ΦΕΚ Β' 1073). 

6. Το ΥΠΠΟ/ΔΙΚΟΜ/47706/1.9.2003 έγγραφο της Διεύ¬ 
θυνσης Κινηματογράφου και Οπτικοακουστικών Μέσων. 

7. Την ΥΠΠΟ/ΓΝΟΣ/51083/29.10.98 κοινή απόφαση 
«Διαδικασία λήψης αποφάσεων της Κριτικής Επιτροπής 
Κρατικών Κινηματογραφικών Βραβείων Ποιότητας» (ΦΕΚ 
Β' 1150). 

8. Το γεγονός ότι από την παρούσα απόφαση δεν προ- 
καλείται επιπλέον δαπάνη του Κρατικού Προϋπολογι¬ 
σμού, αποφασίζουμε: 

1. Δικαίωμα συμμετοχής στα Κρατικά Κινηματογραφικά 
Βραβεία Ποιότητας έχουν: 

α) Όλες οι Ελληνικές κινηματογραφικές ταινίες μυθο¬ 
πλασίας μεγάλου μήκους των οποίων η παραγωγή ολο¬ 
κληρώθηκε εντός των 12 μηνών που προηγούνται της 
30ης Σεπτεμβρίου κάθε έτους. 

β) Όλες οι Ελληνικές κινηματογραφικές ταινίες τεκμη¬ 
ρίωσης (ντοκυμαντέρ) μεγάλου μήκους, που έλαβαν μέ¬ 
ρος στο Φεστιβάλ Ντοκυμαντέρ Θεσσαλονίκης. 

γ) Όλες οι Ελληνικές κινηματογραφικές ταινίες μικρού 
μήκους που έλαβαν μέρος στο επίσημο διαγωνιστικό τμή¬ 
μα του Φεστιβάλ Ταινιών Μ ικρού Μήκους της Δράμας του 
ίδιου έτους. Ο Διευθυντής του Φεστιβάλ Ταινιών Μικρού 
Μήκους της Δράμας ενημερώνει την Διεύθυνση Κινημα¬ 
τογράφου και Οπτικοακουστικών Μέσων του ΥΠΠΟ σχε¬ 
τικά με το ποιες ταινίες προβλήθηκαν στο επίσημο διαγω- 
νιστικό τμήμα του εν λόγω Φεστιβάλ. 

Η αίτηση για την υποβολή υποψηφιότητας ταινίας στα 
Κρατικά Κινηματογραφικά Βραβεία Ποιότητας υποβάλλε¬ 
ται στη Διεύθυνση Κινηματογράφου και Οπτικοακουστικών 
Μέσων του ΥΠΠΟ. Με την αίτηση υποβάλλονται επίσης: 

α) Υπεύθυνη δήλωση με θεωρημένη υπογραφή του πα¬ 
ραγωγού, όπου αναγράφονται αναλυτικά τα στοιχεία ΑΦΜ, 
ΔΟΥ, όνομα πατρός, διεύθυνση κατοικίας των υποψηφίων 
προς βράβευση συντελεστών της ταινίας ( παραγωγός, 
σκηνοθέτης, σεναριογράφος, ηθοποιός α' αντρικού ρόλου, 
ηθοποιός α'γυναικείου ρόλου, ηθοποιός β'αντρικού ρόλου, 
ηθοποιός β' γυναικείου ρόλου, διευθυντής φωτογραφίας, 
σκηνογράφος, μουσικοσυνθέτης, ηχολήπτης, μοντέρ, εν- 
δυματολόγος και μακιγιέρ). Στο ίδιο έντυπο δηλώνεται επί¬ 
σης κατά πόσον η ταινία έχει προβληθεί επισήμως στο κοι¬ 
νό ή όχι,καθώς και η ημερομηνία ολοκλήρωσης της παρα¬ 
γωγής. Σε περίπτωση συμπαραγωγής αυτός που 
υποβάλλει την αίτηση πρέπει να έχει εξουσιοδότηση από 
τους υπόλοιπους συμπαραγωγούς. 

β) Βεβαίωση εργαστηρίου για την ακριβή χρονική διάρ¬ 
κεια και το μήκος της ταινίας. 

γ) Αντίτυπο (τελική κόπια) της ταινίας 

Η παραλαβή του αντιτύπου της ταινίας γίνεται από 
εξουσιοδοτημένο υπάλληλο της Διεύθυνσης Κινηματο¬ 
γράφου και Οπτικοακουστικών Μέσων. Ο υπάλληλος που 
θα οριστεί, ελέγχει και διαπιστώνει την αντιστοιχία του 
υποβαλλόμενου αντιτύπου προς τα απαιτούμενα τεχνικά 
χαρακτηριστικά. Το αντίτυπο της ταινίας παραμένει στην 


αρμόδια Υπηρεσία του ΥΠΠΟ μέχρι να ολοκληρωθούν οι 
διαδικασίες απονομής των Κρατικών Κινηματογραφικών 
Βραβείων Ποιότητας. 

Οι ταινίες που θα συμμετάσχουν πρέπει να κατατεθούν 
σε μία από τις ακόλουθες μορφές: 

- Θετικό αντίτυπο 35 χλστ. με οπτικό ήχο, έτοιμο για 
υποβολή με ολοκληρωμένους τίτλους αρχής και ολοκλη¬ 
ρωμένους τίτλους τέλους (τελική κόπια). 

- Θετικό αντίτυπο 16 χλστ. με οπτικό ήχο, έτοιμο για 
προβολή με ολοκληρωμένους τίτλους αρχής και ολοκλη¬ 
ρωμένους τίτλους τέλους (τελική κόπια). 

- 316 σε διπλή μπάντα (ήχος σε περφορέ). 

2. Η Διεύθυνση Κινηματογράφου και Οπτικοακουστι- 
κών Μέσων του ΥΠΠΟ οργανώνει ειδικές προβολές των 
υποψηφίων ταινιών μεγάλου και μικρού μήκους, σε ειδικό 
χώρο στην Αθήνα και στη Θεσσαλονίκη, αποκλειστικά για 
τα μέλη της Κριτικής Επιτροπής Κρατικών Κινηματογρα¬ 
φικών Βραβείων Ποιότητας και επιμελείται την όλη διαδι¬ 
κασία της απονομής των Κρατικών Βραβείων Ποιότητας. 
Απαγορεύεται η παρακολούθηση των προβολών αυτών 
από άτομα τρίτα προς την εν λόγω Επιτροπή. Τ α μέλη της 
Επιτροπής παρακολουθούν όλες τις υποψήφιες ταινίες 
μεγάλου και μικρού μήκους. 

3. Η Διεύθυνση Κινηματογράφου και Οπτικοακουστι- 
κών Μέσων του ΥΠΠΟ συντάσσει, εκτυπώνει και παραδί- 
δει σε κάθε μέλος της Επιτροπής ειδικό «δελτίο ψηφοφο¬ 
ρίας» όπου αναγράφονται όλες οι υποψήφιες ταινίες με¬ 
γάλου και μικρού μήκους και προκειμένου για τις ταινίες 
μεγάλου μήκους, οι επιμέρους δημιουργίες, όπως αυτές 
καθορίζονται με την Απόφαση του Υπουργού Πολιτισμού 
«Καθορισμός των χρηματικών κρατικών Βραβείων Ποιό¬ 
τητας σε ελληνικές κινηματογραφικές ταινίες». Τα μέλη 
της Επιτροπής βαθμολογούν τις υποψηφιότητες με βαθ¬ 
μούς που κυμαίνονται υποχρεωτικά από 1 (ένα) έως 3 
(τρία) και σημειώνουν το σχετικό βαθμό στο «δελτίο ψη¬ 
φοφορίας» δίπλα στον τίτλο κάθε υποψήφιας ταινίας και 
δίπλα στο όνομα κάθε υποψηφίου επί μέρους δημιουρ¬ 
γίας. Σε περίπτωση που σε ταινία μυθοπλασίας μεγάλου 
μήκους υπάρχουν δύο πρώτοι ή δύο δεύτεροι Ανδρικοί ή 
Γυναικείοι ρόλοι, τότε είναι όλοι υποψήφιοι για το αντί¬ 
στοιχο βραβείο και βαθμολογούνται χωριστά με βαθμό 
από 1 (ένα) έως 3 (τρία). Αν κάποια ταινία ή επί μέρους δη¬ 
μιουργία βαθμολογηθεί με βαθμό μεγαλύτερο από 3 
(τρία) θεωρείται ότι βαθμολογήθηκε με 3 (τρία). 

Αν βαθμολογηθεί με 0 (μηδέν) ή δεν βαθμολογηθεί κα¬ 
θόλου θεωρείται ότι βαθμολογήθηκε με 1 (ένα). 

4. Μετά τη λήξη των προβολών ακολουθεί η ψηφοφορία 
σε τόπο και χρόνο που ορίζεται από τη Διεύθυνση Κινη¬ 
ματογράφου και Οπτικοακουστικών Μέσων του ΥΠΠΟ 
υπό την εποπτεία τετραμελούς Εφορευτικής Επιτροπής. 
Η Εφορευτική Επιτροπή αποτελείται για μεν την Αθήνα 
από ένα Συμβολαιογράφο, ως Πρόεδρο, τρεις ανώτε¬ 
ρους υπαλλήλους της Διεύθυνσης Κινηματογράφου και 
Οπτικοακουστικών Μέσωντου ΥΠΠΟ ως μέλη, ένα γραμ¬ 
ματέα, καθώς και ένα αναπληρωματικό μέλος. Για δε τη 
Θεσσαλονίκη από έναν συμβολαιογράφο της περιοχής 
Θεσσαλονίκης και τους τρεις ανωτέρους υπαλλήλους 
της Διεύθυνσης Κινηματογράφου, τον γραμματέα και το 
αναπληρωματικό μέλος, της Εφορευτικής Επιτροπήςτων 
Αθηνών. Τα μέλη της Εφορευτικής Επιτροπής διορίζονται 
με απόφαση του Υπουργού Πολιτισμού. 

Η Εφορευτική Επιτροπή αφού ελέγξει την ταυτότητα 
κάθε προσερχομένου ψηφοφόρου ως μέλους της Κριτι¬ 
κής Επιτροπής Κρατικών Κινηματογραφικών Βραβείων 
Ποιότητας, καταγράφει το όνομά του στο πρωτόκολλο 
ψηφοφορίας και του παραδίδει ένα φάκελο, σφραγισμέ- 

νο με την σφραγίδα της Εφορευτικής Επιτροπής και μο¬ 
νογραφημένο από τον Πρόεδρό της. Ο ψηφοφόρος κλεί¬ 
νει το δελτίο ψηφοφορίας μέσα στο φάκελο και τον ρίχνει 
στην κάλπη. 

Η ώρα έναρξης της ψηφοφορίας και η διάρκειά της κα¬ 
θορίζονται από την Διεύθυνση Κινηματογράφου και Οπτι- 
κοακουστικών Μέσων του ΥΠΠΟ. Μετά την πάροδο της 
ως άνω οριζόμενης διάρκειας, η Εφορευτική Επιτροπή 
κηρύσσει περαιωμένη την ψηφοφορία και τα μέλη της 
υπογράφουν το σχετικό πρωτόκολλο ψηφοφορίας. Η ψη¬ 
φοφορία θεωρείται έγκυρη ανεξαρτήτως του αριθμού 
των ψηφισάντων. Η σφραγισμένη κάλπη μεταφέρεται στη 
Θεσσαλονίκη και παραδίδεται προς φύλαξη στο συμβο¬ 
λαιογράφο της Θεσσαλονίκης που είναι πρόεδρος της 
εκεί εφορευτικής επιτροπής. Στη Θεσσαλονίκη επανα¬ 
λαμβάνονται οι ίδιες διαδικασίες όπως και κατά την ψη¬ 
φοφορία της Αθήνας. Η τεχνική υποστήριξη και οι δαπά¬ 
νες που θα προκληθούν για αποζημιώσεις των μελών της 
Κριτικής Επιτροπής Κρατικών Βραβείων Ποιότητας, της 
Εφορευτικής Επιτροπής, καθώς και για την ολοκλήρωση 
της διαδικασίας της απονομής των Κρατικών Βραβείων 
Ποιότητας, θα καλυφθούν από το Φεστιβάλ Κινηματο¬ 
γράφου Θεσσαλονίκης. 

5. Τηνημέρα απονομήςτων βραβείων ποιότητας σε ελλη¬ 
νικές κινηματογραφικές ταινίες μεγάλου και μικρού μή¬ 
κους, συνέρχεται σε ειδικό χώρο η Εφορευτική Επιτροπή 
της Θεσσαλονίκης και αποσφραγίζει την κάλπη. Στη συνε¬ 
δρίαση αυτή παρίσταται και ο Ειδικός Σύμβουλος Κινημα¬ 
τογράφου του ΥΠΠΟ. Στη συνέχεια η εν λόγω Επιτροπή 
προβαίνει στο άνοιγμα των φακέλων για τον έλεγχο της 
εγκυ ρότητας των δελτίων ψηφοφορίας .Άκυρα θεωρούνται 
«δελτία ψηφοφορίας» που βρέθηκαν δύο ή περισσότερα 
μαζί στον ίδιο φάκελο, καθώς και δελτία τα οποία έχουν δια¬ 
γραφές και διορθώσεις ή φέρουν χαρακτηριστικά σημάδια 
παραβιάζοντα εμφανώςτον μυστικό χαρακτήρα της ψηφο¬ 
φορίας. Όλα τα δελτία ψηφοφορίας σφραγίζονται με τη 
σφραγίδα της Εφορευτικής Επιτροπής και υπογράφονται 
από τον πρόεδρο και τα μέλη της, σε όσα δε από αυτά θεω¬ 
ρήθηκαν άκυρα, γράφεται η λέξη «ΑΚΥΡΟ». 

6. Μετά τον έλεγχο αυτό, η Επιτροπή προβαίνει στον υπο¬ 
λογισμό των βαθμών τους οποίους, βάσει των «δελτίων ψη¬ 
φοφορίας», συγκέντρωσε κάθε υποψηφιότητα και βάσει 
της βαθμολογίας αυτής κατατάσσει τις υποψηφιότητες κα¬ 
τά σειρά επιτυχίας. Σε περίπτωση ισοβαθμίας σε επιμέρους 
δημιουργίες, τα αντίστοιχα βραβεία απονέμονται ισομερώς 
μεταξύ τους. Ειδικά στην περίπτωση των βραβείων ταινιών 
μυθοπλασίας μεγάλου καιτων βραβείων ταινιών μικρού μή¬ 
κους, αν στην πρώτη θέση ισοβαθμήσουν δυο ταινίες, τότε 
απονέμεται σ' αυτές ισομερώς το χρηματικό ποσό και του 
πρώτου και του δεύτερου βραβείου. 

Στην περίπτωση αυτή δεν απονέμεται δεύτερο βραβείο 
σε άλλη ταινία. Αν οι ισοβαθμούσες στην πρώτη θέση ται¬ 
νίες είναι περισσότερες από δύο, τότε απονέμονται σ' αυ¬ 
τές ισομερώς τα χρηματικά ποσά και των τριών βραβείων. 
Στην περίπτωση αυτή δεν απονέμονται δεύτερο και τρίτο 
βραβείο σε άλλη ταινία. Αν δεν υπάρξει ισοβαθμία στην 
πρώτη θέση, ισοβαθμήσουν όμως δύο ή περισσότερες 
ταινίες στη δεύτερη θέση, απονέμεται σ' αυτές ισομερώς 
το χρηματικό ποσό του δεύτερου και του τρίτου βραβεί¬ 
ου. Στην περίπτωση αυτή δεν απονέμεται τρίτο βραβείο 
σε άλλη ταινία. Αν στην τρίτη θέση ισοβαθμήσουν δύο ή 
περισσότερες ταινίες, τότε το χρηματικό ποσό του τρίτου 
βραβείου απονέμεται ισομερώς μεταξύ τους. 

Σε ό,τι αφορά τα ισότιμα Δέκα (10) ειδικά βραβεία ται¬ 
νιών μικρού μήκους, η απονομή γίνεται κατά σειράν βαθ¬ 
μολογίας μετά τις βραβευόμενες. Σε περίπτωση ισοβαθ¬ 


μίας δύο ή περισσοτέρων ταινιών στη 10η θέση το βρα¬ 
βείο απονέμεται ισομερώς στις ισοβαθμούσες ταινίες. 

7. Στη συνέχεια, η Επιτροπή παραδίδει στον Σύμβουλο 
Κινηματογράφου του ΥΠΠΟ το ένα από τα δύο πρωτότυπα 
του παραπάνω πρακτικού, το πρωτόκολλο ψηφοφορίας, 
τα δελτία ψηφοφορίας και το λοιπό υλικό (κάλπη, σφραγί¬ 
δα, κ.λπ.), καθώς και τους σφραγισμένους φακέλους μετά 
αποτελέσματα ανά βραβείο. Μετηνπαράδοση αυτή, το έρ¬ 
γο της Επιτροπής ολοκληρώνεται και η θητεία της λήγει. Ο 
Πρόεδρος της όμως φυλάσσει επί ένα μήνα το ένα από τα 
δύο πρωτότυπα του παραπάνω πρακτικού. Το δεύτερο 
πρωτότυπο παραμένει στα αρχεία της Διεύθυνσης Κινημα¬ 
τογράφου και Οπτικοακουστικών Μέσων του ΥΠΠΟ ενώ 
ακριβές αντίγραφο παραδίδεται με ευθύνη της προαναφε- 
ρόμενης Διεύθυνσης του ΥΠΠΟ στον Διευθυντή του Φε¬ 
στιβάλ Κινηματογράφου Θεσσαλονίκης. 

8. Ο Σύμβουλος Κινηματογράφου, αμέσως μόλις παρα- 
λάβει το εν λόγω πρακτικό και τους σφραγισμένους φα¬ 
κέλους των βραβείων, προσέρχεται στην αίθουσα όπου 
σε τελετή γίνεται η απονομή των Κρατικών Βραβείων Ποι¬ 
ότητας σε ελληνικές κινηματογραφικές ταινίες μεγάλου 
και μικρού μήκους. Οι φάκελοι αποσφραγίζονται διαδοχι¬ 
κά ενώπιον του κοινού και ανακοινώνονται τα αποτελέ¬ 
σματα ανά βραβείο. 

9. Η ταινία στην οποία απονέμεται το πρώτο βραβείο 
ταινίας μεγάλου μήκους προτείνεται από το Υπουργείο 
Πολιτισμού για συμμετοχή στις διαδικασίες του βραβείου 
03ΘΑΒ. Σε περίπτωση ισοβαθμίας διενεργείται κλήρω¬ 
ση, ανάμεσα στις ισοβαθμούσες ταινίες, ενώπιον του 
Γνωμοδοτικού Συμβουλίου Κινηματογραφίας του ΥΠΠΟ. 

Από τη δημοσίευση της παρούσας απόφασης καταρ- 
γείται η ΥΠΠΟ/ΓΝΟΣ/51083/29.10.98 κοινή απόφαση 
(ΦΕΚΒ' 1150). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Νοεμβρίου 2003 

Ο ΥΠΟΥΡΓΟΣ 

Ε. ΒΕΝΙΖΕΛΟΣ 
-♦- 

Αριθ. ΥΠΠΘ/ΔΘΕΠΥ/ΤΘΠΥΝΣ/110/61702 (5) 

Καθορισμός των χρηματικών Κρατικών Βραβείων Ποιό¬ 
τητας σε ελληνικές κινηματογραφικές ταινίες. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις των εδαφίων β, γ, και δ, τις παραγράφου 
3 ,του άρθρου 4 του Ν. 2557/97 «Θεσμοί μέτρα και δρά¬ 
σεις πολιτιστικής ανάπτυξης» (ΦΕΚ Α' 271), όπως αντικα- 
ταστάθηκαν με τις διατάξεις της περίπτωσης γ' του εδα¬ 
φίου ε' της παραγράφου 14 του άρθρου 80 του Ν. 
3057/2002 «Τροποποίηση και συμπλήρωση του Ν. 
2725/1999, ρύθμιση θεμάτων Υπουργείου Πολιτισμού και 
άλλες διατάξεις» (ΦΕΚ Α' 239). 

2. Το άρθρο 29α του Ν. 1558/1985 (ΦΕΚΑ' 137), όπως 
προστέθηκε με το άρθρο 27 του Ν. 2081/1992 ( ΦΕΚ Α' 
154) και αντικαταστάθηκε με την παράγραφο 2α του άρ¬ 
θρου 1 του Ν. 2469/1997 (ΦΕΚΑ'38). 

3. Το Π.Δ. 81/2001 «Συγχώνευση των Υπουργείων Εθνι¬ 
κής Οικονομίας και Οικονομικών στο Υπουργείο Οικονο¬ 
μίας και Οικονομικών» (ΦΕΚ Β' 57). 

4. Την 1065956/863/Α0006/15.7.2003 Κοινή Απόφαση του 
Πρωθυπουργού και του Υπουργού Οικονομίας και Οικονο¬ 
μικών «Καθορισμός αρμοδιοτήτων των Υφυπουργών Οικο- 

νομίας και Οικονομικών» (ΦΕΚ Β' 985), όπως τροποποιήθη¬ 
κε με την 1070915/952/Α0006/31.7.2003 όμοια απόφαση 
(ΦΕΚ ΒΊ 073). 

5. Το ΥΠΠΟ/ΔΙΚΟΜ/47707/1.9.2003 έγγραφο της Διεύ¬ 
θυνσης Κινηματογράφου και Οπτικοακουστικών Μέσων. 

6. Την ΥΠΠΟ/ΓΝΟΣ/56964/17.12.98 κοινή απόφαση 
«Καθορισμός των χρηματικών βραβείων ποιότητας σε ελ¬ 
ληνικές κινηματογρφικές ταινίες» (ΦΕΚ Β' 1233). 

7. Το γεγονός ότι από την παρούσα απόφαση δεν προ- 
καλείται επιπλέον δαπάνη του Κρατικού Προϋπολογι¬ 
σμού, αποφασίζουμε: 

Καθορίζουμε τα χρηματικά Κρατικά Βραβεία Ποιότη- 
τος, που απονέμονται στις ελληνικές κινηματογραφικές 
ταινίες μυθοπλασίας μεγάλου μήκους, στις ταινίες τεκμη¬ 
ρίωσης (ντοκιμαντέρ) μεγάλου μήκους, που προβάλλο¬ 
νται στο Φεστιβάλ Ντοκιμαντέρ Θεσσαλονίκης, καθώς και 
στις κινηματογραφικές ταινίες μικρού μήκους που επιλέ¬ 
γονται και προβάλλονται στο επίσημο διαγωνιστικό τμήμα 
του Φεστιβάλ Ταινιών Μ ικρού Μήκους της Δράμας του ίδι¬ 
ου έτους, ως εξής: 

Α. Ταινίες Μεγάλου Μήκους 

1. Ένα πρώτο βραβείο ταινίας μυθοπλασίας μεγάλου 
μήκους ύψους 58.700,00 ευρώ. 

2. Ένα δεύτερο και ένα τρίτο βραβείο ταινίας μυθοπλα¬ 
σίας μεγάλου μήκους, το ύψοςτων οποίων καθορίζεται σε 
ποσοστά 75% και 50% αντίστοιχα του πρώτου βραβείου 
ταινίας μυθοπλασίας μεγάλου μήκους. 

3. Ένα πρώτο βραβείο ταινίας τεκμηρίωσης ή ταινίας κι- 
νουμένων σχεδίων μεγάλου μήκους, το ύψος του οποίου 
καθορίζεται σε ποσοστό 30% του πρώτου βραβείου ται¬ 
νίας μυθοπλασίας μεγάλου μήκους. 

4. Ένα δεύτερο βραβείο ταινίας τεκμηρίωσης ή ταινίας 
κινουμένων σχεδίων μεγάλου μήκους, το οποίο καθορίζε¬ 
ται σε ποσοστό 20% του πρώτου βραβείου ταινίας μυθο¬ 
πλασίας μεγάλου μήκους. 

Β. Ταινίες Μικρού Μήκους 

1. Ένα πρώτο βραβείο μυθοπλασίας ή τεκμηρίωσης ή 
κινουμένων σχεδίων μικρού μήκους, το ύψος του οποίου 
καθορίζεται σε ποσοστό 15% του πρώτου βραβείου ται¬ 
νίας μυθοπλασίας μεγάλου μήκους. 

2. Ένα δεύτερο βραβείο ταινίας μυθοπλασίας ή τεκμη¬ 
ρίωσης ή κινουμένων σχεδίων μικρού μήκους, το ύψος 
του οποίου καθορίζεται σε ποσοστό 15% του δεύτερου 
βραβείου ταινίας μυθοπλασίας μεγάλου μήκους. 

3. Ένα τρίτο βραβείο ταινίας μυθοπλασίας ή τεκμηρίω¬ 
σης ή κινουμένων σχεδίων μικρού μήκους, το ύψος του 
οποίου καθορίζεται σε ποσοστό 15%τουτρίτου βραβείου 
ταινίας μυθοπλασίας μεγάλου μήκους. 

4. Δέκα ισότιμα βραβεία ταινιών μικρού μήκους μυθο¬ 
πλασίας ή τεκμηρίωσης ή κινουμένων σχεδίων το καθένα 
των οποίων καθορίζεται σε ποσοστό 8% του τρίτου βρα¬ 
βείου ταινίας μυθοπλασίας μεγάλου μήκους. 

Γ. Επιμέρους δημιουργίες. 

Χρηματικά Βραβεία Ποιότητας απονέμονται επίσης και 
για τις καλύτερες επιτεύξεις στις επιμέρους δημιουργίες 
των ταινιών μυθοπλασίας μεγάλου μήκους στους πιο κά¬ 
τω τομείς και καθορίζονται σε ποσοστά επίτου ποσού του 
πρώτου βραβείου ταινίας μυθοπλασίας μεγάλου μήκους, 
ως εξής: 

1. Ένα βραβείο σκηνοθεσίας, που καθορίζεται σε πο¬ 
σοστό 50%. 

2. Ένα βραβείο πρωτοεμφανιζόμενου σκηνοθέτη, που 
καθορίζεται σε ποσοστό 25%. 

3. Ένα βραβείο σεναρίου, που καθορίζεται σε ποσοστό 
25%. 


4. Δύο βραβεία ερμηνείας πρώτου ρόλου (αντρικού και 
γυναικείου), που καθορίζονται σε ποσοστό 20% το καθένα. 

5. Δύο βραβεία ερμηνείας δεύτερου ρόλου (αντρικού και 
γυναικείου), που καθορίζονται σε ποσοστό 10% το καθένα. 

6. Ένα βραβείο φωτογραφίας, που καθορίζεται σε πο¬ 
σοστό 15%. 

7. Ανάένα βραβείο σκηνογραφίας, μουσικής, ήχου, μο¬ 
ντάζ και ενδυματολογίας που καθορίζονται σε ποσοστό 
10% το καθένα. 

8. Ένα βραβείο μακιγιάζ, που καθορίζεται σε ποσοστό 
5%. 

Τα παραπάνω χρηματικά ποσά κατανέμονται ως εξής: 

α) Τα Χρηματικά ποσά των Βραβείων Ποιότητας όλων 
γενικώς των ταινιών μεγάλου και μικρού μήκους, εκτός 
από τις ταινίες τεκμηρίωσης, απονέμονται στον παραγω¬ 
γό ή στους συμπαραγωγούς των χωρών - μελών της Ευ¬ 
ρωπαϊκής Ένωσης καθώς και της Κύπρου και κατανέμο- 
νται μεταξύ τους κατ' αναλογία του ποσοστού συμμετο¬ 
χής τους στην παραγωγή της ταινίας. 

β) Τα χρηματικά ποσά των Βραβείων ταινίας τεκμηρίω¬ 
σης ή κινουμένων σχεδίων μεγάλου και μικρού μήκους 
απονέμονται κατά 50% στον σκηνοθέτη και κατά το υπό¬ 
λοιπο 50% στον παραγωγό ή συμπαραγωγούς των χωρών 
- μελών της Ευρωπαϊκής Ένωσης καθώς και της Κύπρου. 

γ) Αν στην παραγωγή βραβευθείσης κινηματογραφικής 
ταινίας μεγάλου ή μικρού μήκους συμμετέχει το Ελληνι¬ 
κό Κέντρο Κινηματογράφου, το ποσοστό που του αναλο¬ 
γεί προσαυξάνει το μερίδιο του συμπαραγωγού ή των συ¬ 
μπαραγωγών ανάλογα με το ποσοστό συμμετοχής τους 
στη συμπαραγωγή. Αν μοναδικός παραγωγός είναι το Ελ¬ 
ληνικό Κινηματογράφου, ολόκληρο το ποσό αυτό περιέρ¬ 
χεται στον σκηνοθέτη της ταινίας. 

Ειδικά για τις περιπτώσεις α και β, ως παραγωγοί ή συ- 
μπαραγωγοί τεκμαίρονται τα φυσικά ή νομικά πρόσωπα τα 
αναφερόμενα ως παραγωγοί ή συμπαραγωγοί με τα ονό¬ 
ματα και τις επωνυμίεςτους στους τίτλους της ταινίες. Συμ¬ 
φωνίες μεταξύ των ενδιαφερομένων μερών που προβλέ¬ 
πουν διαφορετική μεταξύ τους κατανομή, είναι έγκυρες, 
εάν οι ενδιαφερόμενοι υποβάλουν σχετική υπεύθυνη δήλω¬ 
ση στη Διεύθυνση Κινηματογράφου και Οπτικοακουστικών 
Μέσων του ΥΠΠΟ, εντός Προθεσμίας τριάντα (30) ημερών 
από την ανακοίνωση της απονομής βραβείων. 

δ) Τα Βραβεία Ποιότητας επί μέρους δημιουργών απο- 
νέμονται στα ημεδαπά φυσικά πρόσωπα φορείς των δη¬ 
μιουργιών αυτών, τεκμαίρονται δε ως φορείς τα πρόσω¬ 
πα των οποίων το όνομα αναγράφεται, υπό την αντίστοι¬ 
χη ιδιότητα, στους τίτλους της ταινίας. Αν στους τίτλους 
της ταινίας ως φορείς μιας επί μέρους δημιουργίας ανα- 
φέρονται περισσότερα από ένα πρόσωπα, το βραβείο 
απονέμεται σε όλα από κοινού και το αντίστοιχο χρηματι¬ 
κό ποσόν κατανέμεται μεταξύ τους ισομερώς. Συμφωνίες 
μεταξύ των ενδιαφερομένων που προβλέπουν διαφορετι¬ 
κή μεταξύ τους κατανομή, ισχύουν εάν οι ενδιαφερόμενοι 
υποβάλουν σχετική υπεύθυνη δήλωση στη Διεύθυνση Κι¬ 
νηματογράφου και Οπτικοακουστικών Μέσων του ΥΠΠΟ 
εντός προθεσμίας (3) ημερών από την ανακοίνωση της 
απονομής των Βραβείων. 

Από τη δημοσίευση της παρούσας απόφασης καταρ- 
γείται η ΥΠΠΟ/ΓΝΟΣ/56964/17.12.98 κοινή απόφαση 
(ΦΕΚ Β' 1233). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Νοεμβρίου 2003 

Ο ΥΠΟΥΡΓΟΣ 

Ε. ΒΕΝΙΖΕΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




